มาโชว์รูปกันเถอะ!!

สวัสดีอีกคร้ังค่าา คุณแม่บ้านทุกๆท่าน วันนี้ Admin ขออนุญาตนำเสนอฟีเจอร์ใหม่ “gallery คุณแม่บ้าน” ค่ะ

หมื่น-ล้าน คำบรรยาย ก็ไม่เท่ากับการเห็นภาพแม้เพียงภาพเดียว

คุณแม่บ้านคงเคยได้ยินคำกล่าวนี้มาบ้างใช่ไหมคะ แม้ว่าเราจะพยายามอธิบายความสามารถ หรือความเป็นตัวตนของเราเพียงไร ก็คงไม่เท่าการที่คุณลูกค้าได้เห็นรูปภาพผลงาน คุณลูกค้าที่เข้ามาใช้บริการก็คงอยากได้คุณแม่บ้านที่ถูกใจ แต่ลำพังเพียงแค่คำแนะนำตัวอย่างเดียวก็อาจจะไม่สามารถบ่งบอกตัวตนของเราได้ครบถ้วน​ ดังนั้นระบบแสดงรูปภาพจึงเข้ามามีบทบาท ซึ่งถือว่าสำคัญมากเลยแหล่ะค่ะ และ เชื่อหรือไม่ค่ะ จากสถิติของ BeNeat คุณแม่บ้านที่มีรูปผลงาน มีโอกาสที่จะถูกเลือกจากคุณลูกค้ามากเป็น 3 เท่าเลยค่ะ!!

การนำเสนอด้วยรูปภาพน้ัน เป็นการเปิดโอกาสให้ลูกค้าได้เห็นตัวตนของเราและผลงานก่อนที่จะตัดสินใจจองใช้บริการจากเราค่ะ ซึ่งภาพที่คุณแม่บ้านนำเสนอไม่จำเป็นต้องเป็นเฉพาะภาพผลงานอย่างเดียวนะคะ แต่อาจรวมถึงภาพที่บ่งบอกความเป็นตัวตนของเรา เช่น ไลฟ์สไตล์การใช้ชีวิต (รูปนั่งชิวๆกับลูกๆ หรือจะถ่ายรูปกับพาหนะคู่ใจที่ไปให้บริการแบบเก๋ๆ) ทั้งหมดนี้มีพลังในการดึงดูดลูกค้าอย่างมาก เพราะนอกจากเรื่องของงานแล้ว ลูกค้าเค้ายังอยากทราบว่าคุณแม่บ้านที่จะเข้ามาให้บริการมีลักษณะอย่างไร ยิ้มแย้มแจ่มใสไหม การแต่งกายเป็นอย่างไร เรียกได้ว่าเป็นการสร้างความเชื่อใจกันก่อนที่คุณแม่บ้านจะเข้าไปให้บริการกันเลยทีเดียว

คำแนะนำในการเลือกรูป

สำหรับเทคนิคในการเลือกรูปที่จะโชว์นั้น มีความสำคัญมากค่ะ เพราะถ้าเราเลือกรูปที่ดี จะทำให้เรามีโอกาสในการได้ลูกค้าอีกหลายเท่าค่ะ แต่ในทางตรงข้าม ถ้าเราเลือกรูปที่ดูไม่ดี ก็อาจจะทำให้โอกาสในการได้งานลดลงมากเลยค่ะ ดังนั้น Admin มีเกร็ดเล็กๆน้อยในการเลือกรูปมาฝากคุณแม่บ้านกันค่ะ

1.เลือกรูปที่สว่าง และ ดูขาวสะอาด เพราะลูกค้าเลือกเราไปทำความสะอาดใช่ไหมคะ ดังน้ันภาพที่ดูมืดๆทึมๆ หม่นๆ สกปรกๆ ลูกค้าไม่ชอบแน่ๆค่ะ
2.เลือกรูปถ่ายที่มีความคมชัด ภาพถ่ายแบบเบลอๆไม่ใช้เด็ดขาดเชียวนะคะ เพราะนอกจากลูกค้าจะไม่เห็นรายละเอียดแล้ว ลูกค้าอาจจะพลอยคิดว่าเราเป็นคนไม่ค่อยใส่ใจรายละเอียดด้วยค่ะ
3.ภาพตัวเองสามารถใช้ได้แต่ต้องดูสุภาพ การใช้ภาพตัวเองก็มีข้อดีนะคะ เพราะคุณลูกค้าก็อยากรู้จักคุณแม่บ้านที่เขาเลือกไปให้บริการ แต่ข้อระวังคือ ต้องดูแล้วสุภาพและเรียบร้อยนะคะ เสื้อผ้าต้องมิดชิด (ภาพประเภทสายเดี๋ยว เกาะอก อย่าเด็ดขาดเชียวค่ะ เพราะลูกค้าส่วนใหญ่ของเรา ประมาณ 80% เป็นผู้หญิงค่ะ ซึ่งถ้าเราดูไม่สุภาพ รับรองคุณลูกค้าย่อมไม่อยากให้เข้าบ้านแน่ๆค่ะ
4.เลือกภาพที่เป็นการแสดงฝีมือของเรา เช่นรูปการพับผ้าเช็ดตัวเป็นรูปต่างๆ หรือรูปการจัดวางสิ่งของ เช่น ช้อน-ส้อม, การจัดโต๊ะอาหาร หรือการพับปลายกระดาษทิชชู่ ก็ดูดีนะคะ เป็นการแสดงถึงเราเป็นคนใสใจรายละเอียด และ ลูกค้าย่อมอยากใช้บริการคุณแม่บ้านที่ฝีมือไม่ธรรมดาแน่นอนค่ะ
5.ระวังเรื่องความเป็นส่วนตัวของคุณลูกค้า เราต้องเลือกรูปที่ไม่เป็นการละเมิดความเป็นส่วนตัวของคุณลูกค้าเด็ดขาดนะคะ เช่น ภาพถ่ายในบ้านส่วนตัว หรือ ห้องส่วนตัว ต้องระวังให้มากค่ะ ถ้าจะถ่ายต้องขออนุญาตคุณลูกค้าก่อนนะคะ แต่ Admin แนะนำว่าใช้ภาพของห้องลักษณะของห้องปล่อยเช่าจะสบายใจที่สุดค่ะ
6.ใช้รูปที่เป็นผลงานของเราเท่านั้น ห้ามเอารูปจาก internet มาใช้นะคะ เพราะนอกจากจะเป็นการละเมิดลิขสิทธ์แล้ว คุณลูกค้าอาจจะทราบและรู้สึกว่าเราเป็นคนไม่น่าเชื่อถือด้วยค่ะ ที่แอบอ้างผลงานคนอื่นด้วยค่ะ

เรามาดูตัวอย่างคุณแม่บ้านที่ Upload รูปภาพกันดีกว่าค่ะ

เรามาดูวิธีการ Upload รูปภาพกันเลยดีกว่าค่ะ

สำหรับขั้นตอนการ Upload รูปภาพ มีขั้นตอนดังนี้ค่ะ